వికారాబాద్
వికారాబాద్, తెలంగాణ రాష్ట్రములోని వికారాబాదు జిల్లా, వికారాబాద్ మండలానికి చెందిన పట్టణం.[1]
ఇది హైదరాబాదు నుంచి తాండూర్ వెళ్ళు రోడ్డు, రైలుమార్గంలో ఈ పట్టణం ఉంది. హైదరాబాదు నుంచి పశ్చిమాన 60 కి.మీ. దూరంలో, తాండూర్ నుంచి తూర్పున 40 కి.మీ. దూరంలో ఉంది. ఇది రైల్వే జంక్షన్ కూడా. హైదరాబాదు నుంచి కర్ణాటకలోని వాడి మార్గంలో ఉన్న ఈ జంక్షన్ నుంచి ఉత్తరంగా మహారాష్ట్రలోని పర్బనికి రైలుమార్గం ఉంది.
ప్రధాన రైల్వేస్టేషన్: హైదరాబాదు 68 కి.మీ.పశ్చిమ రంగారెడ్డి నడిభాగాన ఉండుటచే రవాణా పరంగా మంచి కూడలిగా ఉంది. దక్షిణ మధ్య రైల్వేలో హైదరాబాదు నుండి వాడి మార్గాన ఉన్న రైల్వే స్టేషను మరియు రైల్వేజంక్షన్ ఇది. బస్సు రోడ్డు మార్గంలో హైదరాబాదు నుంచి తాండూరు వెళ్ళు ప్రధాన రహదారిపై ఉంది. సదుపాయాలు కూడా బాగా ఉన్నాయి. తెలంగాణ రాష్ట్ర రోడ్డు రవాణా సంస్థ బస్సు డిపో కూడా పట్టణంలో ఉంది.
పట్టణంలో పురపాలక సంఘాన్ని1987లో ఏర్పాటు చేశారు. అంతకు క్రితం గ్రామపంచాయతిచే పాలన కొనసాగేది. పురపాలక సంఘాన్ని ఏర్పాటు చేసేటప్పుడు పరిసర గ్రామాలైన ఎన్నెపల్లి, శివారెడ్డి పేట్, కొత్రెపల్లి, అనంతగిరిపల్లి, వెంకటాపూర్ తండాలను పట్టణంలో కలిపివేశారు. రంగారెడ్డి జిల్లాలోని రెండు పురపాలక సంఘాలలో ఇది ఒకటి. పురపాలక సంఘ కార్యాలయం రైల్వేస్టేషను‌కు అతిసమీపంలో ఉంది.
రామయ్యగూడ: ఇది వికారాబాద్ పట్టణంలోని ఒక కాలని. ఇక్కడి ప్రజలంతా చిల్లర వ్యాపారాలు చేసుకుంటూ జీవితాలు వెళ్ళదీసుకుంటారు. ఎన్నెపల్లి: ఒకప్పుడు ప్రత్యేక గ్రామంగా ఉన్న ఎన్నెపల్లి ఇప్పుడు పూర్తిగా వికారాబాద్ పట్టణంలో కలిసింది. వికారాబాదులో ముఖ్యమైన కాలనీలలో ఒకటి. వేంకటేశ్వర కాలని: ఇది వికారాబాద్ పట్టణంలోని ఒక కాలనీ. ఇక్కడి ప్రజలంతా విద్యావంతులు, ఉపాధ్యాయులు,వ్యాపారస్తులు. ఇది ఆదర్శ కాలని. ఇక్కడ వేంకటేశ్వర ఆలయం ఉంది.
ప్రభుత్వ పాఠశాలలు: 2, మండల పరిషత్తు పాఠశాలలు: 43, ప్రైవేటు ఎయిడెడ్ పాఠశాలలు: 3, ప్రైవేటు అన్-ఎయిడెడ్ పాఠశాలలు: 10
మండలపరిషత్తు పాఠశాలలు: 7 ప్రైవేటు అన్-ఎయిడెడ్ పాఠశాలలు: 8
ప్రభుత్వ పాఠశాలలు: 3 మండల పరిషత్తు పాఠశాలలు: 15 ప్రైవేటు ఎయిడెడ్ పాఠశాలలు: 3 ప్రైవేటు అన్-ఎయిడెడ్ పాఠశాలలు: 11
శ్రీ అనంత పద్మనాభ కళాశాల, వికారాబాదు శ్రీ సరస్వతి విద్యాలయ కళాశాల, వికారాబాదు విద్యాసాగర్ డిగ్రీకళాశాల, వికారాబాదు
మృగవని చిలుకూరు జింకల పార్కు (15 కి.మీ.)
మూసీనది జన్మస్థానమైన అనంతగిరి కొండలు:హైదరాబాదుకు 72 కిలోమీటర్ల దూరంలో వికారాబాదు పరిధిలో 4 కి.మీ. దూరంలో తాండూర్ వెళ్ళుమార్గంలో ఉన్న ఎత్తయిన కొండ ప్రాంతమే అనంతగిరి కొండలు. ప్రకృతి రమణీయతకు ఈ కొండలు పెట్టింది పేరు. ఆహ్లాదకరమైన చల్లని వాతావరణం, అందమైన ప్రకృతి దృశ్యాలు పర్యాటకులను కనువిందు చేస్తున్నాయి. కొండపై టి.బి.ఆసుపత్రి కూడా ఉంది. ఇక్కడి వాతావరణం రోగులకు వరదాయకమని ఇక్కడివారి నమ్మకం. కొండపై ఉన్న అపురూపమైన దృశ్యాల కారణంగా అనేక సినిమా షూటింగులు జరిగాయి. అనంత పద్మనాభస్వామి దేవాలయం (4 కి.మీ.) చిలుకూరు బాలాజీ దేవాలయం (23 కి.మీ.) ఉస్మాన్ సాగర్, హిమయత్ సాగర్ (18 కి.మీ.)
ప్రత్యేక తెలంగాణ రాష్ట్రం ధ్యేయంగా సెప్టెంబరు 13, 2011 నుంచి అక్టోబరు 23, 2011 వరకు మండలంలోని ప్రభుత్వోద్యోగులందరూ విధులను నిర్వహించక 42 రోజులపాటు సకలజనుల సమ్మెలో పాల్గొన్నారు. మండలంలోని విద్యాసంస్థలు, ప్రభుత్వ కార్యాలయాలు అన్నీ మూతపడ్డాయి.
వర్గం:తెలంగాణ పురపాలక సంఘాలు వర్గం:తెలంగాణ నగరాలు మరియు పట్టణాలు